# Egyházasbást

### A Wikipédiából, a szabad lexikonból.

Egyházasbást (más néven Újbást, szlovákul Nová Bašta, korábban Kostolná Bašta) község Szlovákiában a Besztercebányai kerület Rimaszombati járásában. 2001-ben 546 lakosából 493 magyar volt.

## [szerkesztés] Fekvése

Rimaszombattól 38 km-re délre, Fülektől 20 km-re délkeletre a Cseres-hegységben fekszik.

## [szerkesztés] Története

A falu a Medvesalja egyik legjelentősebb községe. Közelében a Pogányvár nevű fennsíkon kő és bronzkori leleteket tártak fel. A mai települést 1267-ben Basthi néven említik először, de sokkal korábban alapították. A község ebben az időben az ajnácskői váruradalomhoz tartozott. Középkori erődített temploma, mely Szent István király tiszteletére volt szentelve 1290 előtt épült. Későbbi birtokosai a Nyári és a Máriássy családok voltak. 1840-ben 528 lakosa volt, közülük 512 római katolikus. 1910-ben 610, túlnyomórészt magyar lakosa volt. A trianoni békeszerződésig Gömör-Kishont vármegye Feledi járásához tartozott.

## [szerkesztés] Nevezetességei

- Szent Miklós temploma 1397-ben épült gótikus stílusban, később többször átépítették szentélyében csehsüvegboltozat látható.
- A Pogányvár fennsíkján bronzkori földvár állott.
- Kastélyai közül az egyik ma is áll.
- Lakói egészen az 1950-es évekig népviseletben jártak. Ma is még sok tornácos ház áll a faluban.
- Falumúzeuma a község régi életét mutatja be.
- Határában egy erdei forrásnál zarándokhely található.
- A község a Cseres-hegység turistaútjainak kiindulópontja.

## [szerkesztés] Külső hivatkozások

- Községinfó
- Egyházasbást Szlovákia térképén
- A básti zarándokhely (magyarul)
- A Szabad Újság cikke
- Gömör-Kishont települései

| Ez a településről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../e/g/y/Egyh%C3%A1zasb%C3%A1st.html"

Kategóriák: Szlovákia települései | Csonkok (település)

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina